Ad tt-neg ad telxes, ad as-nger afrur-nni ad tt-nexdem yid-sad tt-neg d taɛemmurt ad nuɣal ad tt-narfen, ad tt-neǧ yiwen wass neɣ umayen ad tenẓeẓ neqqar-as anẓaẓ, umbaɛd ad ttnemselad d-neg leǧfun, ad d-neg tisebbalin, tireḥulay neqqar-as tireḥulay n yiɛeggalen anda tetten jmiɛ, zik ur nferreq ara iḍebsiyen-agi. Nmessel di tadimt lqaɛ ad tt-id nṣeggem ad asnexdem addur ad t-id-neneḍ s ufella n lqaɛ-nni ad nejbed s ufegrun-nni, ad t-nseggem irkelli ad as-nerru s tgecrirt n yiferkki ad tt-nḍebaɛ akk ad as-nerru azemzi, mi nekfa ad nerru tisebbalin, tasebbalt ad as-neg lqaɛ umɛd ad as-nettaru addur, addur cwiya, cwiya ama tuli d tsebbalt, ad as-nger ifassen, ad as-nger aɛenqiq akka ad as-nger tadimtad tt-nettɣumu yis, s yinna da neg aferraḥ ad neg lqaɛ ad as-neg lqaɛ ad as-neg lqaɛ d arqiqan, ad t-id nemsel ad tnesggem ad t-nemzi mi nekfa ad d-nejmaɛ iqecḍan ad neg uɣud ad nezwar alim, imejag n lkermus iḥḍmen ad as nerru isɣaren n tenqelt neɣ uzemmur, ad nezwar tasebbalt ad nerru akk ijeqduren akki iṭuṭḥanen, ad nerru leǧfun, ad nerru iferraḥen s ufella akken ur ttṛuẓen ara ad nerru ticicin, ticicin ad tent-newwet di lexla, ad nɣum irkel aad asen-nettaru isɣaren ad ṭṭfen ticicin-nni, ad as necɛel merra ad as-nger zzit-agi n diri, ad nger lmaẓuṭ ad as-nexdem lekwaɣeḍ akken ad tecɛel.